02.08.2020
Аҧсны Аҳәынҭқарра Ахада Аслан Бжьаниа Урыстәыла аҳаир-десанттә архәҭақәа рнапхгареи хаҭалатәи аилазаареи риубилеи рыдиныҳәалеит.
УА АҲА анапхгаҩы аинрал-аполковник А.Н. Сердиуков ихьӡала идәықәҵаз ашәҟәы аҟны, ҷыдала, иҳәоуп:
Ҳаҭыр зқәу Андреи Николаи-иҧа!
Шәара хаҭала, иара убас Урыстәылатәи Афедерациа аҳаир-десанттә архәҭақәа хаҭалатәи реилазаара зегьи аветеранцәеи шәиубилеи шәыдысныҳәалоит! Аҳаир-десанттә ар ииашаны, илыҧшааху архәҭақәаны иҟоуп! Аибашьцәа-адесантуаа абиҧара ҿыцқәа рзы афырхаҵара, аҭакҧхықәра, аҭоуба анагӡара, хамеигӡарада аҧсадгьыл амаҵ аура рзы иҿырҧшыганы иҟоуп.
Аҧсны ус иаҧуижьҭеи арааҵуеит, ҳаҭырла ирзыҟоуп Урыстәыла арра-ҳаиртә мчқәа. Ҳажәлар рзы хашҭра ақәӡам урыстәылатәи адесантуаа 1994 - 2008 шш. раан абжьаҟазаратә операциа ралахәра. Ҳхырхәоит ҳара Аҧсны аҭынчра аиқәырхара зхы ақәызҵаз аурыс солдаҭцәа ргәалашәара аҿаҧхьа!
Акыр иаҧсоу аофицерцәа, Аҧсны жәлар рыхьӡала ишәзеиҕьасшьоит агәабзиара, аманшәалара, Аҧсадгьыл амаҵ аураҟны аихьӡарақәа!
Ҳаҭырла,
Аҧсны Аҳәынҭқарра Ахада
Аслан Бжьаниа